"Афорум иабзоураны Урыстәыла аганахьала иҟоу аекпертсцәа ирҳәо ҳаҳауеит. Лымкаала еибаҳҳәо алҵшәа аиуеит ҳәа сызҳәом. Астол гьежьқәа еиҳарак аилацәажәарақәа ирызкуп. Абанктә системаҿы аусеицуразы ҳаизыҟазаашьақәа зеиԥшхарц ҳҭахызарц азы доусы ҳгәаанагарақәа еибаҳҳәоит, анаҩс уаҵәы уаҵәашьҭахь ҳгәаанагарақәа рыла аус еицаҳурц. Ҳара хазы ҳәынҭқарроуп ганкахьала, аха ахархәараҿы иҳамоу аурыс ԥароуп. Аха азакәанԥҵара аганахь ала ҳхьысҳауп, ирацәоуп азҵаарақәа ҳазлацәажәаша, еилҳаргаша", — ҳәа азгәеиҭеит Агрба.